'La brigada invisible'
Des de fa uns anys les kellys (les cambreres de pis dels hotels) representen la lluita organitzada per sortir de les ombres, per arribar als estatuts laborals i socials que els corresponguin. Un combat, mediàtic i institucional, que recentment s'ha traduït en algunes victòries parcials. La brigada invisible parla d'aquesta lluita i dels seus protagonistes.
Tot a través d'una mirada carregada d'ideologia, de feminisme i d'ànsia per canviar les coses. Una mirada, dura i tendra alhora, reflectida en el mirall de la principal indústria -gairebé única- de Mallorca.
Dirigida per Sergi Belbel, La brigada invisible és el resultat de la residència de Rafel Gallego (autor del text) i Laura Mart (intervenció artística) al Teatre Principal de Palma durant la temporada 2019/2020. Amb el suport de l'associació Kellys Unió Balears. Idioma: català.